《秋日游道山石室怀古感旧得诗》
清代·孟超然

十二年前此乐群，石床萝径叶纷纷。死生惭负延陵剑，箧笥空存邺下文。

山色茫茫看落日，秋阴漠漠但寒云。道山亭即山阳路，邻笛凄清不忍闻。

作者简介：（1731—1797）清福建闽县人，字朝举，号瓶庵。乾隆二十五年进士，选庶吉士，改兵部主事，累迁吏部郎中。曾典广西乡试，督学四川，廉正不阿，遇士有礼。归后主鳌峰书院，以讲明朱子之学为宗旨。有《丧礼辑略》、《晚闻录》、《避暑录》、《使粤使蜀日记》、《瓶庵居士诗钞》等。